Koolituse aruanne:

La Pitié “internationaL diploma in ecmo & short-term respiratory/circulatory support, Paris, aprill 08-12.04.2024

Tänu Eesti Anestesioloogide seltsi toetusele olen käinud Pariisis EKMO koolitusel.

Tegu intensiivse teoreetilise kursusega, mis kestab 5 päeva (~ 50 tundi). Kursuse juhendajad on oma ala parimad (näiteks prof Alain Combes) ning kursus leiab aset Pitié-Salpêtrière Ülikoolihaiglas (tuntud Sorbonne ülikooli osa).

Kursusel võtab osa ~20-30 arsti ja kursus toimub 4-5 korda aastas. Osalejad on peeaju igast maailma osast (Austraalia, Uus-meremaa, Kanada, Saudi Araabia …). Osalejate kompetents ja kogemus on samuti väga varieeruvad: olid kolleegid Toronto Ülikooli haiglast, kes teevad ~300 kopsude siirdamist aastas VV EKMO toel, siis olid ka väikestest keskustest (15-20 EKMO juhtu aastas) pärit arstid ning samuti need, kes pole veel EKMO programmiga alustanud oma haiglas.

Õppepäevad olid päevasel ajal (8-16) õppeklassis ning peale seda käisime veel EKMO osakonnas EKMO haigeid vaatamas/ravi arutamas.

Pitié-Salpêtrière Ülikoolihaigla on tugeva kadiokirurgilise kogemusega haigla kus tehti Euroopa esimene südamesiirdamine (Christian Cabrol 1968 a,) ning kus endiselt tehakse mitukümmend südamesiirdamist aastas. Haiglas aktiivselt kasutatakse perioperatiivses perioodis südamehaigete toetamiseks perifeerset ning tsentraalset VA EKMO, Impella, LVAD/RVAD. Uueks nimeks minulle oli The Protek Duo kahevalendikuline EKMO kanüül, mida sisestatakse perkutaanselt sisemise jugulaarveeni kaudu kopsuarterisse ning mille abil saab parema vatsakese funktsiooni kompenseerida.

Suurem osa (~66%) VA EKMO haigetest saab lisaks ka intraaortaalse balooni vasaku vatsakese dekomprimeerimiseks ning inotroopseks toeks.

Pariisis on hästi toimiv prehospitaalne ECPR võrgustik. Ehk on olemas EKMO kanüleerimiseks varustatud kiirabi brigaadid (kanüleerijaks kirurg, perkutaanne+hübriidne kanülatsioon), kes suudavad lühikese aja jooksul vereringe kollapsi korral asetada VA EKMO kanüülid ning alustada EKMO tugi. Seejärel haige transporditakse EKMO keskusesse (~ 10 keskust Pariisis) kus toimub edasine ravi. Võrgustik on Pariisi linna sotsiaalministeeriumi valduses ja hästi rahaliselt toetatud.

EKMO osakonna personali töökoormus on aga mind üllatunud pigem negatiivselt. Üks õde võib olla kahe kriitilise EKMO haige jaoks ning, näiteks, KT uuringul sageli käiakse lausa kahekesi (resident+õde). Moodsa ülikalli apparatuuuriga toimetatakse suhteliselt kulunud haiglaruumides.

Kursust siiski saan julgelt soovitada kõigile, kes tegeleb EKMO haigete raviga ning kes soovib oma teadmised antud valdkonnas parandada/korrastada.